Procedura derulare Concurs de planuri de afaceri organizat in cadrul proiectului

*„***Servicii sociale si masuri integrate in Comuna Gradinari”**

**Proiect: POCU/827/5/2/139952**

- **Activitatea 4 – Dezvoltare si s*ustinere antreprenoriat***

**Lider parteneriat: UAT COMUNA GRADINARI**

**Partener : SC D.B.C.SRL DRAGASANI**

**Cuprins**

[Capitolul 1 – Definitii 2](#_bookmark0)

[Capitolul 2 - Scopul procedurii 3](#_bookmark1)

[Capitolul 3 – Cadru legislativ aplicabil 4](#_bookmark2)

[Capitolul 4 – Obiectiv general 4](#_bookmark3)

[Capitolul 5 - Dimensiunea ajutorului financiar nerambursabil 5](#_bookmark4)

[Capitolul 6 – Eligibilitatea participantilor la concursul de planuri de afaceri 5](#_bookmark5)

[Capitolul 7 - Domenii de activitate eligibile pentru firmele nou-înființate 7](#_bookmark6)

[Capitolul 8 - Eligibilitatea cheltuielilor finantate prin schema de ajutor de minimis 8](#_bookmark7)

[Capitolul 9 - Derularea concursului de planuri de afaceri 8](#_bookmark8)

[Capitolul 9.1 - Înscrierea la concursul de planuri de afaceri 8](#_bookmark9)

[Capitolul 9.2 – Planul de afaceri 9](#_bookmark10)

[Capitolul 9.3 - Evaluarea și selecția planurilor de afaceri 9](#_bookmark11)

* + 1. [Etape de evaluare si selectie 9](#_bookmark12)
    2. [Raport de selectie si procedura de contestatii 11](#_bookmark13)

[Capitolul 10 - Asistența ulterioară și contractare 12](#_bookmark14)

[Capitolul 11 - Implementarea planului de afaceri 14](#_bookmark15)

[Capitolul 12 - Monitorizarea și controlul proiectelor finanțate 14](#_bookmark16)

[Capitolul 13 – Calendarul concursului de planuri de afaceri + Anexe 15](#_bookmark17)

# Capitolul 1 – Definitii

În cadrul prezentei proceduri, următorii termeni se folosesc cu următoarele înțelesuri:

1. **administrator al schemei de ajutor de minimis** - Ministerul Dezvoltarii Regionale, Administratiei Publice si Fondurilor Europene prin Autoritatea de Management pentru POCU sau prin Organismele Intermediare pentru POCU;
2. **furnizor de ajutor de minimis** - Ministerul Dezvoltarii Regionale, Administratiei publice si Fondurilor Europene, prin Autoritatea de Management pentru POCU;
3. **întreprinderea** reprezintă orice entitate implicată într-o activitate economică și care e constituită conform Legii nr. 31/19901, republicată, cu modificările și completările ulterioare, conform Legii nr. 346/2004 privind stimularea înfiinţării şi dezvoltării întreprinderilor mici şi mijlocii, cu modificările și completările ulterioare sau conform OUG nr. 44/2008 privind desfășurarea activităților economice de către persoanele fizice autorizate, întreprinderile individuale şi întreprinderile familiale;
4. **întreprinderea unică** - include toate întreprinderile între care există cel puțin una dintre relațiile următoare:
   * întreprindere deține majoritatea drepturilor de vot ale acționarilor sau ale asociaților unei alte întreprinderi;
   * o întreprindere are dreptul de a numi sau revoca majoritatea membrilor organelor de administrare, de conducere sau de supraveghere ale unei alte întreprinderi;
   * o întreprindere are dreptul de a exercita o influență dominantă asupra altei întreprinderi în temeiul unui contract încheiat cu întreprinderea în cauză sau în temeiul unei prevederi din contractul de societate sau din statutul acesteia;
   * o întreprindere care este acționar sau asociat al unei alte întreprinderi și care controlează singură, în baza unui acord cu alți acționari sau asociați ai acelei întreprinderi, majoritatea drepturilor de vot ale acționarilor sau ale asociaților întreprinderii respective.
5. **produse agricole** - înseamnă produsele enumerate în Anexa I la Tratat, cu excepția produselor obținute din pescuit și acvacultură prevăzute în Regulamentul (CE) nr. 104/2000;
6. prelucrarea **produselor agricole** – înseamnă orice operațiune efectuată asupra unui produs agricol care are drept rezultat un produs care este tot un produs agricol, cu excepția activităților desfășurate în exploatațiile agricole, necesare în vederea pregătirii unui produs de origine animală sau vegetală pentru prima vânzare;
7. **comercializarea produselor agricole** – înseamnă deținerea sau expunerea unui produs agricol în vederea vânzării, a punerii în vânzare, a livrării sau a oricărei alte forme de introducere pe piață, cu excepția primei vânzări de către un producător primar către revânzători sau prelucrători și a oricărei alte activități de pregătire a produsului pentru această primă vânzare; o vânzare efectuată de către un producător primar către consumatori finali este considerată comercializare în cazul în care se desfășoară în localuri distincte, rezervate acestei activități;

1 Legea nr. 31 din 16 noiembrie 1990, republicată, privind societăţile.

1. **IMM** – întreprindere care îndeplinește criteriile prevăzute în anexa I la Regulamentul (UE) nr. 651/2014 al Comisiei din 17 iunie 2014;
2. **beneficiar al finanțării nerambursabile** – entitate publică sau privată, asa cum este definit in cadrul Ghidului solicitantului conditii specifice **„*Implementarea strategiilor de dezvoltare locala in comunitatile marginalizate din zona rurala si/sau in orase cu o populatie de pana la 20.000 locuitori”***, care implementează un proiect integrat finanțat prin Axa Prioritară 5 „Dezvoltare locală plasată sub responsabilitatea comunității””, Obiectivul specific 5.2. al POCU, proiect în cadrul căruia se atribuie ajutoare de minimis către întreprinderi sau pentru înființarea de start-up-uri.
3. **participant** – persoana fizica care a participat la modulele de consiliere antreprenoriala in cadrul Activitatii **4** si care isi exprima intentia expresa de a participa la concursul de planuri de afaceri organizat in cadrul proiectului si de a initia o afacere intr-un domeniu de activitate non-agricol;
4. **beneficiar de ajutor de minimis** – întreprindere care beneficiază, in cadrul unui proiect finanțat prin Axa Prioritară 5 „Dezvoltare locală plasată sub responsabilitatea comunității”, Obiectivul specific

5.2. al POCU, de ajutor de minimis, pentru **înființarea de start-up-uri** în cadrul unor măsuri de antreprenoriat.

1. **contract de finanțare** – actul juridic semnat între AM/OI POCU, pe de o parte, și Beneficiarul finanțării nerambursabile, pe de altă parte, prin care se stabilesc drepturile și obligațiile corelative ale părților în vederea implementării operațiunilor în cadrul POCU.
2. **contractul de subvenție** – actul juridic semnat între beneficiarul finanțării nerambursabile și beneficiarul ajutorului de minimis, prin care se stabilesc drepturile și obligațiile corelative ale părților în vederea implementării măsurilor finanțate prin prezenta schemă de ajutor de minimis.
3. **micro**-**grant** – ajutor financiar nerambursabil in cuantum de 25.000 euro;
4. **proiect** – proiectul „***Activități Integrate pentru comunitatea rurala marginalizata din Comuna Gradinari”***, finanțat prin POCU în cadrul apelului de proiecte „***Implementarea strategiilor de dezvoltare locala in comunitatile marginalizate din zona rurala si/sau in orase cu o populatie de pana la 20.000 locuitori***” și implementat de beneficiarul finanțării nerambursabile;

# Capitolul 2 - Scopul procedurii

Aceasta procedura descrie procesul de depunere, evaluare şi selecţie derulat in cadrul concursului de planuri de afaceri organizat in cadrul proiectului „***Activități Integrate pentru comunitatea rurala marginalizata din Comuna Gradinari***, cofinantat din Fondul Social European prin Programul Operational Capital Uman 2014-2020 (POCU 2014 – 2020), Axa prioritară 5: ” Dezvoltare locală plasată sub responsabilitatea comunității”, Componenta 5.2 „Reducerea numărului de persoane aflate în risc de sărăcie și excluziune socială din comunitățile marginalizate din zona rurală și orașe cu o populație de până la 20.000 locuitori prin implementarea de măsuri/operațiuni integrate în contextul mecanismului de DLRC”, implementat de catre UAT Comuna Gradinari, in calitate de beneficiar.

Scopul acestei proceduri este de a asigura un cadru transparent al procesului de depunere, evaluare şi selecţie a planurilor de afaceri.

Concursul de planuri de afaceri se desfasoara in cadrul ***Activitatii 4 – Dezvoltare si sustinere antreprenoriat.***

# Capitolul 3 – Cadru legislativ aplicabil

Prezenta procedura se întocmește în conformitate cu cadrul strategic și legal în vigoare aplicabil, respectând prevederile următoarelor documente:

* Orientări privind accesarea finanțărilor în cadrul Programului Operațional Capital Uman 2014-2020;
* Ghidului Solicitantului Condiții Specifice, Implementarea strategiilor de dezvoltare locală în comunitățile marginalizate din zona rurală și/ sau în orașe cu o populație de până la 20.000 locuitori, Apel de proiecte nr. 827 – pentru regiunile mai puțin dezvoltate, Obiectiv Specific 5.2. – Reducerea numărului de persoane aflate în risc de sărăcie sau excluziune socială din comunitățile marginalizate din zona rurală și orașe cu o populație de până la 20.000 locuitori prin implementarea de măsuri/ operațiuni integrate în contextul mecanismului de DLRC.;
* Ghidul privind integrarea temelor orizontale în cadrul proiectelor finanțate din fondurile ESI 2014-2020;
* Contractul de finanțare nr. POCU/827/5/2/139952.

Procedura se subscrie schemei de ajutor de minimis instituite prin **Ordinul nr. 7136 din 14 decembrie 2017 privind aprobarea schemei de ajutor de minimis „Implementarea strategiilor de dezvoltare locala in comunitatile marginalizate din zona rurala si/sau in orase cu o populatie de pana la 20.000 locuitori”,** aferenta Programului operational Capital uman 2014 – 2020 (POCU 2014 – 2020), axa prioritara 5 „Dezvoltare locala plasata sub responsabilitatea comunitatii”, obiectivul specific 5.2 „Reducerea numărului de persoane aflate în risc de sărăcie și excluziune socială din comunitățile marginalizate din zona rurală și orașe cu o populație de până la 20.000 locuitori prin implementarea de măsuri/operațiuni integrate în contextul mecanismului de DLRC”.

Prin aplicarea schemei de ajutor de minimis se vizează obţinerea următoarelor efecte și beneficii:

* *Dezvoltarea competenţelor antreprenoriale*
* *Creşterea numărului de persoane pregătite în vederea lansării unei afaceri*
* *Creşterea numărului de persoane care iniţiază o afacere ca urmare a sprijinului*
* *Crearea de noi locuri de munca*

# Capitolul 4 – Obiectiv general

Sprijinul financiar oferit în urma concursului de planuri de afaceri va asigura pentru 7 de planuri de afaceri selectate posibilitatea de a se materializa în afaceri, astfel încât aceastea să devină, pe termen lung, o opțiune de carieră sustenabilă pentru antreprenori, cu posibilitatea dezvoltării continue, care să ofere locuri de muncă pentru alte persoane, contribuind astfel la scăderea ratei șomajului în regiunile în care se implementează.

**Obiectivele specifice** ale prezentei scheme de ajutor de minimis sunt:

* + finanţarea a 7 de idei de afaceri şi înfiinţarea a 7 firme noi (start-up);
  + angajarea a minimum 1 persoana in cadrul firme nou- înființate;
  + mentinerea functionarii afacerii si a locurilor de munca nou-create pe perioada de implementare de 12 luni in perioada proiectului , la care se adauga 6 luni perioada de sustenabilitate;

# Capitolul 5 - Dimensiunea ajutorului financiar nerambursabil

Ajutorul financiar nerambursabil se va acorda fiecarui beneficiar selectat, sub forma unui micro-grant in valoare de **121.087,50 lei**.

Ajutorul financiar nerambursabil se va acorda in mod esalonat/ tranșe, conform planului de afaceri aprobat, prin utilizarea mecanismului cererii de plata, în avans si rambursare, reglementat prin ***Ordonanta de Urgenta nr. 40/2015 privind gestionarea financiara a fondurilor europene pentru perioada de programare 2014 – 2020 si*** a Normelor de aplicare specifice in vigoare.

# Capitolul 6 – Eligibilitatea participantilor la concursul de planuri de afaceri

Pot depune planuri de afaceri și sunt considerate eligibile pentru a participa la concursul de planuri de afaceri, persoanele fizice care:

* + - au domiciliul în aria de implementare a proiectului, respectiv UAT Comuna Gradinari.
    - doresc să initieze o activitate independenta prin constituirea intr-o forma juridica reglementata de lege, in vederea desfasurarii unei activitati economice;
    - au minim 18 ani impliniti si sunt absolvenţi de minim 8 clase;
    - nu au mai beneficiat de alta finantare similara în cadrul POCU 2014 – 2020 (se va verifica Anexa 7 – *Declaratie privind evitarea dublei finantari*);
    - au participat la modulele de consiliere colectiva si individuala in domeniul antreprenoriatului, organizate in cadrul Activitatii 4 “Dezvoltarea si s*ustinerea antreprenoriatului ;*
    - sunt de acord cu furnizarea și prelucrarea datelor lor personale în scopul gestionării schemei de minimis, a implementării proiectului și a îndeplinirii obligațiilor de raportare catre administratorul schemei, cu respectarea prevederilor legislației în vigoare (se va completa Anexa 8 - *Consimtamantul de prelucrare a datelor cu caracter personal);*
    - in scopul evitării conflictului de interese nu pot deveni beneficiari persoanele care se află în grad de rudenie I-IV sau grad de afinitate I-IV cu oricare dintre membrii echipei de proiect din partea administratorului prezentei scheme de minimis – COMUNA GRADINARI (in calitate de lider de parteneriat) sau a partenerilor acestuia (se va verifica Anexa 5 - *Declaratie privind evitarea conflictului de interese*);

**Atenție!** Participarea la modul de consiliere individuala in domeniul antreprenoriatului (mentorat) se realizeaza in baza cererii de inscrierii la activitate, aplicandu-se principiul primul venit – primul servit. In cadrul sesiunii de mentorat, participantii invata sa elaboreze un plan de afaceri, bazat pe o idee de proiect. Durata unei sesiuni de consiliere individuala in antreprenoriat (mentorat) este de pana la 40 ore/participant, putand fi prelungita pana la 80 ore/participant in functie de complexitatea planului de afaceri si a ritmului de invatare si intelegere a participantului privind elaborarea unui plan de afaceri.

**Atenție!** În cadrul prezentului concurs de planuri de afaceri nu pot participa tinerii NEETs (care nu urmează nicio formă de învăţământ şi nici nu au un loc de muncă) cu vârsta între 16 – 29 ani, care au beneficiat de sprijin sub formă de consiliere, formare, mentorat, în cadrul măsurilor sprijinite în cadrul axelor prioritare 1 și 2 ale Programului Operational Capital Uman 2014 – 2020, si nici persoanele care au beneficiat de sprijin sub forma de consiliere, formare, mentorat în cadrul măsurilor sprijinite în cadrul axei prioritare 4 ale Programului Operational Capital Uman 2014 – 2020.

Se va verifica *Declaratia privind evitarea dublei finantari* -Anexa 7.

**Atenție!** Persoanele fizice care înființează afaceri nu trebuie să aibă calitatea de asociați majoritari în structura altor societati comerciale infiintate in baza Legii societăţilor nr. 31/1990, republicată, cu modificările şi completările ulterioare, la data semnării contractului de subvenție.

**Important!** Participantul, persoana fizica va avea calitatea de actionar majoritar in structura persoanei juridice (intreprinderea nou-creata) si reprezentant legal al proiectului.

**Important! Beneficiarul microgrant-ului propriu-zis nu va fi persoana fizică, ci firma nou-înființată de persoana fizică castigatoare a concursului de planuri de afacere.**

Întreprinderile înființate prin proiect vor trebui să respecte următoarele condiții:

* să aibă sediul social și, după caz, punctul/ punctele de lucru în COMUNA GRADINARI ;
* să se încadreze într-una din următoarele categorii:
  + *societăţi reglementate de Legea societăţilor nr. 31/1990, republicată, cu modificările şi completările ulterioare;*

**Atenție!** Persoanele angajate în cadrul întreprinderilor nou înființate vor avea, în mod obligatoriu, domiciliul in COMUNA GRADINARI si fac parte din GT, beneficiari ai masurilor de ocupare.

**Atentie!** Beneficiarii ajutorului *de minimis* în cadrul acestui proiect nu pot beneficia de același tip de grant de la un alt administrator de schemă *de minimis* în cadrul unui alt proiect finanțat prin aceași linie de finanțare a POCU 2014 – 2020, respectiv Axa prioritară 5: ” Dezvoltare locală plasată sub responsabilitatea comunității”, Componenta 5.2 „Reducerea numărului de persoane aflate în risc de sărăcie și excluziune socială din comunitățile marginalizate din zona rurală și orașe cu o populație de

până la 20.000 locuitori prin implementarea de măsuri/operațiuni integrate în contextul mecanismului de DLRC”.

De asemenea, beneficiarii ajutorului *de minimis* în cadrul acestui proiect nu pot beneficia de același tip de grant de la un alt administrator de schemă *de minimis* în cadrul unui proiect finanțat prin axa prioritară 4 "*Incluziunea socială şi combaterea sărăciei*", obiectivul specific 4.1 "*Reducerea numărului de persoane aflate în risc de sărăcie şi excluziune socială din comunităţile marginalizate în care există populaţie aparţinând minorităţii rome, prin implementarea de măsuri integrate"– “Incluziunea socială si combaterea saraciei*”, Componenta 4.1 „*Dezvoltare Locala Integrata (DLI 360\*) în comunitațile marginalizate în care exista populație aparținând minoritații rome - Regiuni mai puțin dezvoltate*”.

# Capitolul 7 - Domenii de activitate eligibile pentru firmele nou-înființate

Schemă de minimis instituita se aplică pentru întreprinderi nou-înființate de către persoane cu vârsta minima de 18 ani, cu domiciliul stabil in zona de implementare a proiectului, respectiv COMUNA GRADINARI , care doresc să iniţieze o activitate independentă, pe baza unui plan de afaceri.

Schema de ajutor *de minimis* **nu se aplică și nu se acordă** pentru:

* ajutoarele acordate **întreprinderilor care-si desfășoară activitatea în sectoarele pescuitului si acvaculturii**, reglementate de Regulamentul (CE) nr. 104/2000 al Consiliului din 17 decembrie 1999 privind organizarea comună a pieţelor în sectorul produselor pescăreşti şi de acvacultură, publicat în Jurnalul Oficial al Uniunii Europene nr. L 17/21.01.2000;
* ajutoarele acordate **întreprinderilor care își desfășoară activitatea în domeniul producției primare de produse agricole,** astfel cum sunt enumerate în Anexa 1 a Tratatului CE;
* ajutoarele acordate **întreprinderilor care își desfășoară activitatea în sectorul transformării si comercializării produselor agricole**, prevăzute in Anexa nr. 1 a Tratatului CE, în următoarele cazuri:
  + *atunci când valoarea ajutorului este stabilită pe baza preţului sau a cantităţii produselor în cauză achiziţionate de la producătorii primari sau introduse pe piaţă de întreprinderile în cauză;*
  + *atunci când ajutorul este condiţionat de transferarea lui parţială sau integrală către producători primari;*
* ajutoarele destinate **activităţilor legate de export către ţări terţe sau către state membre**, respectiv **ajutoarele legate direct de cantităţile exportate, ajutoarele destinate înfiinţării si funcţionării unei reţele de distribuţie sau destinate altor cheltuieli curente legate de activitatea de export**;
* ajutoarele subordonate folosirii mărfurilor naţionale în locul celor importate;
* ajutoarele pentru achiziţia de vehicule de transport rutier de mărfuri.

**Capitolul 8 - Eligibilitatea cheltuielilor finantate prin schema de ajutor de minimis**

Eligibilitatea cheltuielilor într-un proiect finanțat prin prezenta schemă de minimis trebuie să se circumscrie acelorași condiții aplicabile pentru proiectele POCU 2014 – 2020, Axa prioritară 5: ” Dezvoltare locală plasată sub responsabilitatea comunității”, Componenta 5.2 „Reducerea numărului de persoane aflate în risc de sărăcie și excluziune socială din comunitățile marginalizate din zona rurală și orașe cu o populație de până la 20.000 locuitori prin implementarea de măsuri/operațiuni integrate în contextul mecanismului de DLRC”

Activităţile eligibile ce fac obiectul prezentei scheme de ajutor *de minimis* vor fi finanţate numai dacă au fost iniţiate după aprobarea planului de afaceri selectat si implicit dupa semnarea contractului de subventie.

**ATENTIE**! TVA aferentă cheltuielilor eligibile efectuate de către firmele nou-infiintate, este eligibilă în cadrul subvenției, iar firma nu va solicita aceste sume pentru rambursare din alte surse publice și nu va considera aceste sume ca TVA deductibilă pe perioada implementării proiectului.

Toate bunurile achiziţionate în cadrul proiectului trebuie să fie noi.

# Capitolul 9 - Derularea concursului de planuri de afaceri

# Capitolul 9.1 - Înscrierea la concursul de planuri de afaceri

Inscrierea la concursul de planuri de afaceri se va realiza pe etape, dupa parcurgerea integrala de catre beneficiarii inscrisi, a modulelor de consiliere antreprenoriala organizate in cadrul **Activitatii 4 – DEZVOLTAREA SI SUSTINEREA ANTREPRENORIATULUI**

Participantii la modulele din cadrul **Activitatii 4-dezvoltare si sustinere antreprenoriat**, isi vor expima in scris intentia de participare la concursul de planuri de afaceri, prin completarea **Cererii de inscriere la concursul de planuri de afaceri (*Anexa 1*)**.

Inscrierile se vor realiza in perioadele stabilite conform **Calendarului de organizare a concursului de planuri de afaceri**, care va fi afisat la sediul lider-ului de parteneriat COMUNA GRADINARI , situat in Comuna GRADINARI, strada Traian , nr. 3, judetul Olt

Dosarul de inscriere la concursul de planuri de afaceri va cuprinde in mod obligatoriu următoarele documente:

Anexa 0 – **Opisul documentelor**

Anexa 1 – **Cerere de inscrire /Scrisoare inaintare dosar**

Anexa 2 – **Plan de afaceri (model cadru)**

Anexa 3- **Buget plan de afaceri**

Anexa 4 **– Declaratie de eligibilitate**

Anexa 5 **-Declaratie privind evitarea conflictului de interese**

Anexa 6 – **Declaratie de angajament**

Anexa 7 – **Declaratie evitare dubla finantare**

Anexa 8 – **Declaratie date cu caracter personal**

Aceste documente le completeaza pe cele care atesta eligibilitatea lor,respectiv:

Copie CI

Dovada absolvirii cursului de antreprenoriat

Alte documente( oferte de pret, flux tehnologic,etc.)

Dosarul de concurs se va completa utilizând formularele standard, anexe la prezenta procedura.

Documentele din dosarul de concurs vor fi semnate de catre participant, pe fiecare pagina, in coltul din dreapta sus, paginile vor fi numerotate și dosarul se va opisa începând cu pagina 0.

Originalul se va multiplica de către participant în 2 exemplare pe suport de hârtie.

Dosarul se va depune în 2 exemplare, din care unul va fi primit inapoi cu numar de inregistrare.

Dosarul de concurs se va depune personal de către participant, in perioadele stabilite conform ***Calendarului de organizare a concursului de planuri de afaceri***, primind in acest sens număr de înregistrare.

Depunerea dosarului se va face la sediul lider-ului de parteneriat, respectiv la sediul Primariei UAT GRADINARI, strada Traian , nr. 3, judetul Olt

# Capitolul 9.2 – Planul de afaceri

Planurile de afaceri supuse procesului de evaluare si selecție vor fi întocmite conform modelului cadru prezentat în Anexa 2 la prezenta procedura, incluzând minimum următoarele elemente:

* descrierea afacerii și a strategiei de implementare a planului de afaceri (obiective, activități, rezultate, indicatori);
* analiza SWOT a afacerii;
* descrierea resurselor implicate;
* descrierea produselor/ serviciilor care fac obiectul afacerii;
* analiza pieței de desfacere și a concurenței;
* strategia de marketing;
* bugetul proiectului;

# Capitolul 9.3 - Evaluarea și selecția planurilor de afaceri

## Etape de evaluare si selectie

Comisia de evaluare si selecție va fi compusa din 3 membrii evaluatori, reprezentanti ai mediului de afaceri /Patronatelor din aria de implementare a proiectului/. Fiecare dintre membrii Comisiei de evaluare si selectie va semna o ***Declaratie conflict de interese (Anexa 11 si Anexa 12 )*** cu privire la organizarea si derularea procedurii de evaluare si selectie .

Planurile de afaceri vor fi evaluate de catre o Comisie de evaluare si selectie, în cadrul unui proces de evaluare transparent si nediscriminatoriu. Evaluarea se va realiza de catre membrii Comisiei de evaluare si selectie, pe baza grilelor de evaluare, anexe la prezenta procedura.

Evaluarea planurilor de afaceri se va realiza in 3 etape distincte:

* *verificarea* ***conformitatii administrative si a eligibilitatii***
* *evaluarea* ***calitatii Planului de Afaceri***
* *verificarea* ***punctajului***

**Verificarea conformităţii administrative și a eligibilității** va cuprinde verificarea următoarelor aspecte, conform ***Grilei de verificare a conformitatii administrative si a eligibilitatii*** .

*Completarea tuturor rubricilor planului de afaceri cu informaţiile solicitate*

* *Anexarea documentelor solicitate prin prezenta procedură, în forma specificată;*
* *Semnarea, numerotarea şi opisarea documentelor solicitate;*
* *Încadrarea solicitantului în criteriile de eligibilitate la data depunerii documentaţiei*

Dosarele care nu îndeplinesc condițiile de conformitate administrativă și eligibilitate prevăzute în prezenta procedura vor fi declarate neconforme si nu vor intra in etapa de evaluare a viabilitatii Planuluide afaceri.

Pentru dosarele neconforme, se vor solicita, in scris, informatii suplimentare, cu privire la motivele de neconformitate a dosarului. Participantul va raspunde la informatiile suplimentare in termen de maxim 3 zile lucratoare.

Daca dupa transmiterea informatiilor suplimentare, dosarul isi mentine statutul de neconform, acesta va fi eliminat din concursul de planuri de afaceri.

**Evaluarea calitatii planului de afaceri** va fi realizată de membrii Comisiei de evaluare si selectie, conform ***Grilei de evaluare a calitatii Planului de Afaceri*** . In aceasta etapa, un proiect care intruneste toate criteriile de calitate va fi declarat ADMIS, in caz contrar el va fi declarat RESPINS.

Planurile de afaceri care sunt admise in aceasta etapa, vor intra in etapa urmatoare de evaluare, respectiv acordarea punctajului, conform ***Grilei de punctaj*** .

Numarul de puncte ce vor fi acordate la Criteriul de punctaj 1 „Creare de locuri de munca” va fi acordat in functie de numarul de locuri ocupate de persoane inactive care sunt inscrise in grupul tinta al proiectului „„**Servicii sociale si masuri integrate in Comuna Gradinari’’** POCU 139952. Punctajul se va acorda in functie de numarul de locuri de munca asumate prin Declaratia pe proprie raspundere privind locurile de munca Punctajul se va acorda si pentru angajarea responsabilului de proiect in cadrul intreprinderii nou-create.

In cazul neindeplinirii criteriului, proiectul va fi reevaluat, iar daca in urma reevaluarii se constata scaderea punctajului sub ultimul proiect selectat pentru finantare, va fi recuperata integral subventia acordata.

Numarul de puncte ce vor fi acordate la Criteriul de punctaj 2 „Investitia”, va fi direct proportionala cu totalul valorii echipamentelor si software-urile propuse a fi achitionate prin proiect. Punctajul maxim este de 20p la acest criteriu. Punctajul va fi rotunjit la 4 zecimale.

De exemplu, pentru investitii in echipamente si software in valoare de 0 lei, se vor acorda 0 puncte, pentru echipamente in valoare de 15.000 lei se vor acorda 2.4775 puncte, pentru 121.087,50 lei se vor acorda 20 puncte.

Punctajul va fi acordat dupa urmatoarea formula:

𝑇𝑜𝑡𝑎𝑙 𝑝𝑢𝑛𝑐𝑡𝑒 = [𝑣𝑎𝑙𝑜𝑎𝑟𝑒 𝑖𝑛𝑣𝑒𝑠𝑡𝑖𝑡𝑖𝑒 𝑖𝑛 𝑒𝑐ℎ𝑖𝑝𝑎𝑚𝑒𝑛𝑡𝑒 𝑠𝑖 𝑠𝑜𝑓𝑡𝑤𝑎𝑟𝑒] 𝑥 10

121.087,50

In cazul proiectelor cu acelasi punctaj, departajarea va fi realizata in functie de ordinea depunerii dosarului de concurs.

Evaluarea va fi urmată de intocmirea Raportului de selecție a planurilor de afaceri câștigătoare.

Planurile de afaceri vor fi selectate în ordinea punctajului acumulat, conform ***Grilei de evaluare***(Anexa 9).

Concursul de planuri de afaceri se va desfsura intro-o etapa, etapa fiind finantate primele planuri de afaceri eligibile, in ordinea descrescatoare a punctajului obtinut.

Perioada desfasurarii fiecarei etape din cadrul concursului de planuri de afaceri va fi anuntata cu cel putin 3 zile lucratoare inainte de incepere, atat la sediu, cat si pe site-ul Liderului de parteneriat, UAT Comuna Gradinari .

**Egalitate de sanse:** *Promovarea egalității de șanse, combaterea discriminării pe criterii de origine rasială sau etnică, religie sau credință, handicap, vârstă sau orientare sexuală și a dificultăților de acces de orice tip și asigurarea accesului egal la serviciile de interes general* sunt teme orizontale care contribuie la atingerea obiectivelor Strategiei Europa 2020.

Acțiunile specifice menite să răspundă nevoilor persoanelor din categoriile expuse unui risc crescut de discriminare includ măsurile specifice țintite către *îmbunătățirea inserției sociale* și *profesionale a acestora, prin creșterea accesului pe piața muncii, dar și prin îmbunătățirea nivelului de educație și competențe.*

**Dezvoltare durabila:** Aplicarea principului dezvoltării durabile va urmări asigurarea unui echilibru între aspectele legate de mediu, coeziune socială și creștere economică în cadrul proiectului. Integrarea orizontală a principiului are în vedere ca operațiunile finanțate să urmărească reducerea impactului asupra mediului cât mai mult posibil, prin *activități dedicate protecției mediului*, *eficienței energetice*, *atenuării schimbărilor climatice și adaptării la acestea*, *biodiversității, rezistenței la dezastre, prevenirii și gestionării riscurilor*.

## Raport de selectie si procedura de contestatii

Selectia planurilor de afaceri se va face in ordinea descrescatoare a punctajului obtinut in urma evaluarii.

Anunțarea rezultatelor selecției se va face prin notificarea scrisa a participantilor (Anexa 14 – *Notificarea participantilor*) si prin publicarea pe site-ul liderului de proiect a rezultatelor proceselor de evaluare și selecție, precum si prin afisarea la sediul lider-ului de proiect – UAT COMUNA GRADINARI,strada Traian,nr.3,judetul Olt .

In urma evaluării, Comisia de evaluare si selectie va emite un ***Raport de selectie(Anexa 13) ,***care va contine planurile de afaceri selectate si declarate castigatoare, cu punctajele aferente, precum si planurile de afaceri necastigatoare/ respinse, cu motivarea respingerii.

În cadrul concursului de planuri de afaceri se estimeaza ca vor fi evaluate in total 30 de planuri de afaceri, din care 7 vor fi declarate castigatoare si selectate in vederea finantarii.

Dupa anuntarea rezultatelor selectiei planurilor de afaceri care vor primi finantare, orice participant care se considera nedreptatit in procesul de evaluare/selectie poate formula o singura data o contestatie legata de evaluarea propriului Plan de Afaceri.

Contestatiile pot fi transmise in termen de 2 zile de la data afisarii rezultatelor concursului de planuri de afaceri.

Contestaţiile pot fi depuse personal la sediul lider-ului de parteneriat – comuna Gradinari,strada Traian ,nr3,judetul Olt .

Obiectul contestaţiei va fi strict legat de Planul de afaceri depus, va face strict referire la motivaţia prezentată în **Raportul de selectie**.

Soluţionarea contestaţiei va fi adusă la cunoştinţa petenţilor în termen de 2 zile de la primirea contestaţiei.

# Capitolul 10 - Asistența ulterioară și contractare

Participantii ai căror planuri de afaceri au fost declarate castigatoare si admise spre finanțare, vor demara procedurile în vederea obtinerii personalitatii juridice. Afacerile se vor constitui ca forma juridica în SRL.

Monitorizarea implementarii planurilor de afaceri va fi realizata de Expertul monitorizare afaceri, ce va realiza vizite pe teren pe parcursul perioadei de implementare si sustenabilitate a planului de afaceri selectat pentru finantare.

În vederea transferului sumelor aferente ajutorului financiar nerambursabil – micro-grant- ului in valoare de 121.087,50 lei (ajutor de minimis), între lider-ul de parteneriat, in calitate de administrator al schemei de minimis și întreprinderea nou-creată (beneficiarul schemei de ajutor de minimis) se va încheia un „***Contract de subventie***” (conform Anexa 15).

**Atentie!** Beneficiarii au obligatia de a implementa planul de afaceri pentru care s-a semnat contractul de subventie. În cazul în care planul de afaceri nu se va implementa în condiţiile asumate şi stipulate în contractul de subventie, administratorul schemei de minimis îşi rezervă dreptul de a întrerupe plăţile sau rezilia contractul încheiat, iar asistenţa financiară nerambursabilă poate fi redusă şi/sau va trebui restituită, în totalitate.

Conform schemei de minimis instituite, contractul de subvenție se încheie între administratorul schemei de antreprenoriat și fiecare dintre beneficiarii ajutoarelor *de minimis*, iar prezenta schemă se aplică întreprinderilor înființate ca urmare a sprijinului acordat pentru deschiderea unei afaceri.

În vederea semnării contractului de subventie, câștigătorii planurilor de afaceri finanțabile în cadrul proiectului, vor depune spre verificare următoarele documente:

* Certificat de înregistrare a întreprinderii în Registrul Comerțului; (copie)
* Certificat constatator emis în temeiul art. 17, ind.1 din Legea nr. 359/ 2004 privind simplificarea formalităţilor la înregistrarea în registrul comerţului a persoanelor fizice, asociaţiilor familiale şi persoanelor juridice, înregistrarea fiscală a acestora, precum şi la

autorizarea funcţionării persoanelor juridice de către Oficiul Registrului Comertului de pe lângă Tribunalul competent; (copie)

* Copie CI;
* Declarația de angajament (Anexa 6); (original)
* Declarația pe proprie răspundere privind ajutoarele de minimis (Anexa 16 la prezenta metodologie); (original)
* Formularul de identificare financiara aferent unui cont bancar special deschis pentru derularea operatiunilor din cadrul proiectului (Anexa 17); (original)
* Extras cont

Participantii castigatori vor depune documentatia de contractare in termen de 30 zile de la primirea notificarii cu privire la selectia planului de afaceri.

Toate documentele solicitate care se vor prezenta în copie conform cerințelor de mai sus, vor avea mențiunea „*conform cu originalul*” și semnătura participantului. **Întreprinderile care primesc ajutor financiar nerambursabil prin intermediul prezentei scheme de minimis vor trebui să îndeplinescă următoarele condiţii înainte de încheierea contractelor de subventie. In acest sens, reprezentantul legal va depune o declarație care sa ateste ca:**

* intreprinderea este legal constituita în România și își desfășoară activitatea în România;
* reprezentantul legal al întreprinderii nu a fost supus unei condamnări de tip *res judicata* în ultimii 3 ani, de către nicio instanţă de judecată, din motive profesionale sau etic-profesionale;
* reprezentantul legal al întreprinderii nu a fost condamnat de tip *res judicata* pentru fraudă, corupţie, implicare în organizaţii criminale sau în alte activităţi ilegale, în detrimentul intereselor financiare ale Comunităţii Europene;
* intreprinderea este direct responsabilă de pregătirea şi implementarea proiectului şi nu acţionează ca intermediar pentru proiectul propus a fi finanţat;

**Atentie!** Beneficiarul ajutorului de minimis pastreaza evidenta detaliata a ajutorului de minimis acordat pe o perioada de cel putin 10 ani, de la data la care ultima alocare specifica a a fost acordata in baza schemei de minimis.

# Capitolul 11 - Implementarea planului de afaceri

Activităţile eligibile ce fac obiectul schemei de ajutor de minimis in care se subscrie prezenta procedura, vor fi finanţate numai dacă au fost iniţiate după selectia planului de afaceri si dupa semnarea contractului de subventie.

**Atentie!** TVA-ul aferent cheltuielilor eligibile efectuate de către întreprinderile nou-create este eligibil în interiorul ajutorului financiar, iar întreprinderea nu va solicita aceste sume pentru rambursare din alte surse publice și nu va considera aceste sume ca TVA deductibilă pe perioada implementării proiectului.

Plata ajutorului financiar nerambursabil (ajutor de minimis) se va efectua de catre lider-ul de parteneriat – UAT Comuna Gradinari , in calitate de administrator al schemei de minimis, in baza Cererilor de subventie solicitate.

Întreprinderea nou- creată este considerată operaționala/dezvoltată, în momentul în care s- au asigurat premisele pentru producția de bunuri și/sau prestarea de servicii și/sau executarea lucrărilor, după caz, în conformitate cu Planurile de afaceri.

# Capitolul 12 - Monitorizarea și controlul proiectelor finanțate

Raportarea şi monitorizarea ajutoarelor de minimis acordate în baza prezentei scheme se realizează în conformitate cu legislaţia comunitară şi cu prevederile Regulamentului privind procedurile de monitorizare a ajutoarelor de stat, pus în aplicare prin Ordinul preşedintelui Consiliului Concurenţei nr. 175/2007.

Monitorizarea beneficiarilor ajutorului financiar nerambursabil acordat in cadrul proiectului - Sub-activitatea 4.2.Acordarea de subventii pentru infiintare de afaceri ” se va realiza de catre Expert mentorat- P1.

Lider-ul de parteneriat va supraveghea permanent ajutoarele de minimis acordate, aflate în derulare și va dispune măsurile care se impun în cazul încălcării condiţiilor impuse prin schema de minimis sau prin legislaţia naţională ori europeană aplicabilă la momentul respectiv.

Beneficiarii de ajutoare de minimis vor tine o contabilitate analitică a proiectului, cu respectarea prevederilor legale în vigoare. Toate operaţiunile efectuate în cadrul proiectului vor fi reflectate în evidenţa contabilă a beneficiarului de micro-grant.

Beneficiarii prezentei scheme de ajutor de minimis au obligaţia de a furniza orice informaţii de natură tehnică sau financiară legate de proiect solicitate de AMPOCU/ OIR POCU responsabil.

Beneficiarii vor asigura disponibilitatea şi prezenţa personalului implicat în implementarea planului de afaceri pe întreaga durată a verificărilor efectuate, cu ocazia vizitelor de monitorizare derulate de catre Expert mentorat – P1.

Încetarea activității întreprinderii sau diminuarea numărului de locuri de muncă ocupate, față de numărul indicat în Planul de afaceri, conduce la recuperarea integrala a micro-grant-ului si dobanzile aferente.

Capitolul 13 – CALENDARUL CONCURSULUI + Anexe

**CALENDARUL CONCURSULUI DE PLANURI DE AFACERI**

|  |  |
| --- | --- |
| **Detaliu activitate** | **Termen**  (toate intervalele orare reprezintă ora României) |
| Publicarea procedurii de concurs | **22.08.2022** |
| Perioada de depunere a planurilor de afacere, a anexelor financiare și a documentelor aferente acestora prin email și poștă | **Data finala de depunere a Planurilor de afaceri, 31.08.2022 16:00** |
| Evaluarea candidaturilor primite | 22.- 31.08.2022 |
| Publicarea rezultatelor procesului de evaluare | 01.09.2022 |
| Depunerea contestațiilor asupra rezultatelor procesului de evaluare | 02.09.2022 |
| Soluționarea contestațiilor | 05 - 06.09.2022 |
| Publicarea rezultatelor finale ale evaluării | 07.09.2022 |

# 

# ANEXE

Anexa 0 – **Opisul documentelor**

Anexa 1 – **Cerere de inscriere/ Scrisoare inaintare dosar**

Anexa 2 – **Plan de afaceri (model cadru)**

Anexa 3- **Buget plan de afaceri**

Anexa 4 **– Declaratie de eligibilitate**

Anexa 5 **-Declaratie privind evitarea conflictului de interese**

Anexa 6 – **Declaratie de angajament**

Anexa 7 – **Declaratie evitare dubla finantare**

Anexa 8– **Declaratie date cu caracter personal**

Anexa 9 – **Grila evaluare plan de afaceri**

Anexa 10 – **Formular de contestatie**

Anexa 11 – **Declaratie conflict comisie**

Anexa 12 – **Declaratie privind conflictul de interese membrii juriului**

Anexa 13 – **Raport de selectie**

Anexa 14 – **Notificarea participantilor**

Anexa 15 – **Contract de subventie (model cadru)**

Anexa 16 – **Declaratie pe proprie raspundere privind ajutoarele de minimis**

Anexa 17 – **Formular identificare financiara**

Anexa 18 – **Ordin nr. 7136 din 14 decembrie 2017 privind aprobarea *schemei de ajutor de minimis***

**„Implementarea strategiilor de dezvoltare locala in comunitatile marginalizate din zona rurala si/sau in orase cu o populatie de pana la 20.000 locuitori”,** aferenta Programului operational Capital uman 2014 – 2020 (POCU 2014 – 2020), axa prioritara 5 „Dezvoltare locala plasata sub responsabilitatea comunitatii”, obiectivul specific 5.2 „Reducerea numărului de persoane aflate în risc de sărăcie și excluziune socială din comunitățile marginalizate din zona rurală și orașe cu o populație de până la 20.000 locuitori prin implementarea de măsuri/operațiuni integrate în contextul mecanismului de DLRC”.

Anexa 19 **– Lista codurilor caen eligibile**

*Intocmit,*

*Expert mentorat P1*